Enrico Caruso

Enrico Caruso, nascut Errico Caruso, forma napolitana del nom (Nàpols, 25 de febrièr de 1873 - Nàpols, 2 d'agost de 1921) foguèt un famòs cantaire d'opèra italian de la fin del sègle XIX e lo començament del sègle XX. Es generalament considerat coma lo melhor cantaire d'opèra de totes los temps.

 Biografia  
Enrico Caruso nasquèt a Nàpols dins una familha plan paura que comptèt sèt enfants mas que sonque tres subrevisquèron. Son paire, Marcellino Caruso, èra mecanician e quand Enrico faguèt 11 ans comencèt a trabalhar, primièr amb lo paire, puèi coma obrièr dins una fabrica de teissuts. Sa carrièra musicala s'entamenèt jove qu'èra ja cantaire dins la corala de la parròquia. Puèi quand trabalhava pas interpretava de cançons popularas dins los restaurants de la vila. Mai tard seguiguèt durant tres ans los corses de Guglielmo Vergine que l'incitèt a cambiar son nom napolitan Errico en sa version italiana Enrico.

Categoria:Personalitat italiana del sègle XIX
Categoria:Personalitat italiana del sègle XX
Categoria:Cantaire d'opèra
Categoria:Votz classica
Categoria:Cantaire italian
Categoria:Naissença en 1873
Categoria:Decès en 1921
Categoria:Naissença a Nàpols